open-index/open-wikipedia-markdown huggingface dataset:
Μάικ Πομπέο

Ο **Μάικλ Ρίτσαρντ Πομπέο** (αγγλ. *Michael Richard Pompeo*, 30 Δεκεμβρίου 1963) είναι Αμερικανός πολιτικός και δικηγόρος, ο οποίος υπηρέτησε ως ο 70ος Υπουργός Εξωτερικών των Ηνωμένων Πολιτειών από το 2018 ως το 2021. Είναι μέλος του Ρεπουμπλικανικού Κόμματος. 

Διατέλεσε επίσης, ως Διευθυντής της CIA των ΗΠΑ από το 2017 έως το 2018, καθώς και ως Μέλος της Βουλής των Αντιπροσώπων των ΗΠΑ για την 4η περιφέρεια του Κάνσας από το 2011 έως το 2017. Είναι πρώην αξιωματούχος των Αμερικανικών Ενόπλων Δυνάμεων.

## Βιογραφικό
Ο Μάικ Πομπέο, γεννήθηκε στις 30 Δεκεμβρίου 1963 στο Όραντζ της Καλιφόρνιας, με καταγωγή από την Ιταλία. Σπούδασε στη Στρατιωτική Ακαδημία των ΗΠΑ και στη Νομική Σχολή του Πανεπιστημίου Χάρβαρντ.

Το 1998, ο Πομπέο, μαζί με άλλους 3 φίλους του, απέκτησε τρεις κατασκευαστές αεροσκαφών, δημιουργούντας την Thayer Aerospace. Το 2006, πώλησε το ενδιαφέρον του για την εταιρεία Nex-Tech Aerospace (πρώην Thayer Aerospace) στην Highland Capital Management. Ο Πομπέο έγινε πρόεδρος της Sentry International, κατασκευαστής εξοπλισμού πετρελαιοπηγών που ήταν επίσης συνεργάτης της Koch Industries. 

### Πολιτική

#### Βουλή των Αντιπροσώπων (2011-2017)
Μέλος του Ρεπουμπλικανικού Κόμματος, ο Μάικ Πομπέο, εκλέχθηκε Μέλος της Βουλής των Αντιπροσώπων για την 4η Περιφέρεια του Κάνσας στις εκλογές του 2010, θέση στην οποία επανεξελέγη το 2012, το 2014 και το 2016. 

#### Διευθυντής της CIA (2017-2018)
Στις 18 Νοεμβρίου 2016, ο εκλεγμένος -τότε- Πρόεδρος των ΗΠΑ Ντόναλντ Τραμπ, ανακοίνωσε την υποψηφιότητα του Μάικ Πομπέο, για το αξίωμα του Διευθυντή της *Κεντρικής Υπηρεσίας Πληροφοριών* των ΗΠΑ (CIA). Στις 23 Ιανουαρίου 2017, εγκρίθηκε από τη Γερουσία η ανάθεση της διοίκησης της CIA στον Πομπέο. 

#### Υπουργός Εξωτερικών των ΗΠΑ (2018-2021)
Ο Πρόεδρος Τραμπ, ανακοίνωσε τον Μάρτιο του 2018 ότι θα ορίσει τον Μάικ Πομπέο για να υπηρετήσει ως 70ος Υπουργός Εξωτερικών των ΗΠΑ. Η πρόταση εγκρίθηκε από τη Γερουσία τον Απρίλιο του 2018, όπου και ανέλαβε καθήκοντα. Η θητεία του ολοκληρώθηκε στις 20 Ιανουαρίου 2021.  Αργότερα ήταν πιθανώς υπουργός εξωτερικών μετά την νίκη του Τράμπ στις εκλογές του 2024. Τελικά ο Τράμπ ανακοίνωσε ότι ο Πομπέο δεν θα συμμετέχει στην κυβέρνηση του.

## Προσωπική Ζωή
Ο Μάικ Πομπέο είναι παντρεμένος 2 φορές και έχει ένα γιο. Ασπάζεται την Ευαγγελική Πρεσβυτεριανή Εκκλησία. 

## Πηγές

* https://www.iefimerida.gr/news/402420/maik-pompeo-geraki-poy-epelexe-o-tramp-gia-neo-ypoyrgo-exoterikon
* https://www.biography.com/political-figure/mike-pompeo

Κατηγορία:Υπουργοί εξωτερικών των ΗΠΑ
Κατηγορία:Υπουργοί των ΗΠΑ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί στρατιωτικοί

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Διευθυντές της CIA
Homeland (τηλεοπτική σειρά)

Το ***Homeland*** είναι αμερικανική τηλεοπτική σειρά κατασκοπείας, που δημιουργήθηκε από τους Χάουαρντ Γκόρντον και Άλεξ Γκάνζα και βασίζεται στην ισραηλινή σειρά *Prisoners of War*, η οποία δημιουργήθηκε από τον Γκίντεον Ραφ.

Στη σειρά πρωταγωνιστούν οι Κλερ Ντέινς ως Κάρι Μάθισον, μία αξιωματικός της CIA με διπολική διαταραχή, και Ντέμιαν Λιούις ως Νίκολας Μπρόντι, ένας Αμερικανός σκοπευτής του Σώματος Πεζοναυτών των ΗΠΑ.

Η σειρά προβάλλεται στις ΗΠΑ από το Showtime και η παραγωγή είναι του Fox 21 Television Studios (πρώην Fox 21). Η πρεμιέρα έγινε στις 2 Οκτωβρίου 2011. Η έβδομη σεζόν έληξε στις 29 Απριλίου 2018 και η σειρά ανανεώθηκε για μία όγδοη και τελευταία σεζόν, η οποία έκανε πρεμιέρα στις 9 Φεβρουαρίου του 2020.

Η σειρά έλαβε σε μεγάλο βαθμό θετικά σχόλια, με τις δύο πρώτες σεζόν της να κερδίζουν σχεδόν καθολικό έπαινο. Έχει κερδίσει πολλά βραβεία, όπως το βραβείο Golden Globe για το 2011 και το 2012 για την καλύτερη τηλεοπτική σειρά - Δράμα για τις δύο πρώτες σεζόν του, και το βραβείο Primetime Emmy του 2012 για το εξαιρετικό δράμα της σειράς για την πρώτη του σεζόν. Η Danes έχει κερδίσει το βραβείο Primetime Emmy για την κορυφαία ηθοποιό σε μια δραματική σειρά δύο φορές (από πέντε υποψηφιότητες) και ο Lewis κέρδισε το βραβείο Primetime Emmy για τον κορυφαίο ηθοποιό σε μια δραματική σειρά μία φορά (από δύο υποψηφιότητες). Τα υποστηρικτικά μέλη του καστ Mandy Patinkin, Morena Baccarin, Rupert Friend και F. Murray Abraham έλαβαν επίσης υποψηφιότητες για Emmy.

## Ηθοποιοί και χαρακτήρες
* Κλερ Ντέινς ως Κάρι Μάθισον
* Ντέμιαν Λιούις ως Νίκολας Μπρόντι
* Μάντι Πατίνκιν ως Σολ Μπέρενσον
* Μορένα Μπακαρίν ως Τζέσικα Μπρόντι
* Ντέιβιντ Χέργουντ ως Ντέιβιντ Έστες
* Ντιέγκο Κλάτενχοφ ως Μάικ Φέιμπερ
* Τζάκσον Πέις ως Κρις Μπρόντι
* Μόργκαν Σέιλορ ως Ντέινα Μπρόντι
* Τζέιμι Σέρινταν ως Ουίλιαμ Γουόλντεν
* Ντέιβιντ Μαρσιάνο ως Βίρτζιλ Πιοτρόβσκι
* Νάβιντ Νέγκαμπαν ως Άμπου Ναζίρ
* Ρούπερτ Φρεντ ως Πίτερ Κουίν
* Σαρίτα Τσάντχερι ως Μίρα Μπέρενσον
* Τρέισι Λετς ως ο γερουσιαστής Άντριου Λόκχαρτ
* Φ. Μάρεϊ Έιμπραχαμ ως Νταρ Αντάλ
* Ναζανίν Μπονιάντι ως Φάρα Σεράζι
* Λέιλα Ρόμπινς ως Μάρθα Μπόιντ
* Σεμπάστιαν Κοχ ως Ότο Ντίρινγκ
* Μιράντα Ότο ως Άλισον Καρ
* Νίνα Χος ως Άστριντ
* Σάρα Σοκόλοβιτς ως Λόρα Σάτον
* Αλεξάντερ Φέλινγκ ως Γιόνας Χολάντερ
* Έλιζαμπεθ Μάρβελ ως Ελίζαμπεθ Κιν
* Μόρι Στέρλινγκ ως Μαξ Πιοτρόβσκι και αδελφός του Βίρτζιλ
* Λάινους Ρόουτς ως Ντέιβιντ Ουέλινγκτον
* Τζέικ Γουέμπερ ως Μπρετ Ο'Κιφ
* Μόργκαν Σπέκτορ ως Ντάντε Άλεν
* Νιμράτ Κορ ως Τασνίμ Κουρέσι
* Νουμάν Ατζάρ ως Χαϊσάμ Χαγκανί
* Κόστα Ρόνιν ως Γεβγκένι Γκρόμοβ

## Παραπομπές


Κατηγορία:Αμερικανικές τηλεοπτικές σειρές
Κατηγορία:Κατασκοπικές τηλεοπτικές σειρές
Κατηγορία:Δραματικές σειρές
Κατηγορία:Τηλεοπτικές σειρές του Showtime
Κατηγορία:Βραβεία Έμμυ Ζώνης Υψηλής Τηλεθέασης (νικητές-σειρές)
Μαργαρίτα της Κλέβης, δούκισσα της Βαυαρίας-Στράουμπινγκ

Η **Μαργαρίτα** (γερμ. *Margaret*, π. 1375 - 14 Μαΐου 1411) από τον Οίκο του Λα Μαρκ ήταν κόρη του κόμη της Κλέβης και με τον γάμο της έγινε δούκισσα της Βαυαρίας-Στράουμπινγκ.

## Βιογραφία
Ήταν κόρη του Αδόλφου Γ΄ κόμη του Λα Μαρκ & Κλέβης και της Μαργαρίτας των Γιύλιχ, κόρης του Γκέρχαρντ ΣΤ΄ κόμη των Μπεργκ & Ράβενσμπεργκ.

Με τον σύζυγό της Αλβέρτο Α΄ διατηρούσαν Αυλή στη Χάγη.

## Οικογένεια
Παντρεύτηκε το 1394 τον Αλβέρτο Α΄ δούκα της Βαυαρίας-Στράουμπινγκ. Δεν απέκτησαν απογόνους.

## Παραπομπές


## Πηγές
* van Oostrom, F. P. (1992). Court and Culture: Dutch Literature, 1350-1450. Translated by Pomerans, Arnold J. University of California Press.

Κατηγορία:Οίκος του Λα Μαρκ
Μαργαρίτα του Μπρηγκ

Η **Μαργαρίτα**, γερμ. Margaret (1342 - 1386) από τον Οίκο των Πιαστ-Σιλεσίας ήταν κόρη του δούκα του Μπζεκ (γερμ. Μπρηγκ) & της Λεγκνίτσα και με τον γάμο της έγινε δούκισσα της Βαυαρίας-Στράουμπινγκ.

## Βιογραφία
Ήταν κόρη του Λουδοβίκου Α΄ δούκα του Μπζεγκ/Μπρηγκ & της Λεγκνίτσα/Λήγκνιτς και της Αγνής των Πιαστ-Σιλεσίας, κόρης του Ερρίκου Δ΄ δούκα του Ζάγκαν & Γκλόγκουφ.

## Οικογένεια
Παντρεύτηκε τον Αλβέρτο Α΄ των Βίττελσμπαχ δούκα της Βαυαρίας-Στράουμπινγκ και είχε τέκνα:
* Αικατερίνη π. 1361-1400, παντρεύτηκε τον Γουλιέλμο Α΄ δούκα του Χέλρε και του Γύλιχ.
* Ιωάννα 1362-1386, παντρεύτηκε τον Βεγκέσλαο Δ΄ του Οίκου Λουξεμβούργου βασιλιά της Βοημίας.
* Μαργαρίτα 1363-1423, παντρεύτηκε τον Ιωάννη Α΄ των Βαλουά δούκα της Βουργουνδίας.
* Γουλιέλμος Β΄ της Βαυαρίας 1365-1417, δούκας της Βαυαρίας, Δ΄ της Ολλανδίας, Ε΄ της Ζηλανδίας και ΣΤ΄ του Αινώ.
* Αλβέρτος Β΄ 1369-1397, δούκας της Βαυαρίας-Στράουμπινγκ.
* Ιωάννα-Σοφία π. 1373-1400, παντρεύτηκε τον Αλβέρτο Δ΄ των Αψβούργων δούκα της Αυστρίας.
* Ιωάννης Γ΄ 1374-1425, δούκας της Βαυαρίας, κόμης της Ολλανδίας & του Αινώ (1418-25) και επίσκοπος της Λιέγης (1389-1418).

## Παραπομπές


## Πηγές
* Marek, Miroslav. "Complete Genealogy of the House of Piast: Silesia". Genealogy.EU.[self-published source][better source needed]
* Cawley, Charles, SILESIA, Medieval Lands database, Foundation for Medieval Genealogy,[self-published source][better source needed]

Κατηγορία:Οίκος των Πιαστ
Αδελαΐδα της Ολλανδίας

Η **Αδελαΐδα**, ολλανδ. Aleide (π. 1230 - 9 Απριλίου 1284) από τον Οίκο της Ολλανδίας ήταν κόρη του κόμη της Ολλανδίας και με τον γάμο της έγινε κόμισσα του Αινώ.

## Βιογραφία
Ήταν κόρη του Φλόρις Δ΄ κόμη της Ολλανδίας και της Ματθίλδης των Ρέγκιναρ, κόρης του Ερρίκου Α΄ δούκα της Βραβάντης.

## Οικογένεια
Παντρεύτηκε το 1246 τον Ιωάννη Α΄ των Αβέν κόμη του Αινώ και είχε τέκνα;
* Ιωάννης Β΄ 1247-1304, κόμης του Αινώ και της Ολλανδίας.
* Βαλδουίνος μετά το 1247-μετά το 1299.
* Ιωάννα 1251-1296, ηγουμένη στο αββαείο του Φλιν.
* Μπουσάρ 1251-1296, επίσκοπος του Μετς.
* Γκυ 1253-1317, επίσκοπος της Ουτρέχτης.
* Γουλιέλμος 1254-1296, επίσκοπος του Καμπρέ.
* Φλωρέντιος 1255-1297, κυβερνήτης της Ζηλανδίας. Νυμφεύτηκε την Ισαβέλλα Α΄ των Βιλλεαρδουίνων πριγκίπισσα της Αχαΐας.

## Παραπομπές


## Πηγές
* Pollock, M.A. (2015). Scotland, England and France after the loss of Normandy, 1204-1296. The Boydell Press.

Κατηγορία:Οίκος της Ολλανδίας
Μεσάριστα Αιτωλοακαρνανίας

Η **Μεσάριστα** είναι ημιορεινό χωριό του Περιφερειακής Ενότητας Αιτωλοακαρνανίας με υψόμετρο 480 μέτρα, το οποίο βρίσκεται νότια της λίμνης Τριχωνίδας και τις βορειοανατολικές πλαγιές του όρους Ζυγός (Αράκυνθος). Απέχει 32 χλμ. Ν.-ΝΑ. από το  Αγρίνιο, 38,5 χλμ. ΒΑ. από το Μεσολόγγι και 33 χλμ. ΒΔ. από τη Ναύπακτο. Αναφέρεται επίσημα το 1835 στο ΦΕΚ 19Α - 07/12/1835 να ανήκει στον τότε δήμο Μακρυνείας. Σύμφωνα με το πρόγραμμα ''Καλλικράτης'' μαζί με τα Καζαναίικα, Παραδείσι και Τσιλιγιανναίικα αποτελούν την τοπική κοινότητα Μεσαρίστης που υπάγεται στη δημοτική ενότητα Μακρυνείας του Δήμου Αγρινίου και σύμφωνα με την απογραφή 2011 ως κοινότητα έχει πληθυσμό 334 κατοίκους, ενώ ως οικισμός 244.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κοκκινοπύλια Αιτωλοακαρνανίας

Τα **Κοκκινοπύλια** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

## Γενικά στοιχεία
Τα Κοκκινοπύλια βρίσκονται σε απόσταση μόλις 3,5 χλμ. από το κέντρο του Αγρινίου, σε υψόμετρο 160 μέτρα. Είναι κτισμένα ανατολικά της πόλης και δυτικά του χείμαρρου Ερμίτσα. Νότια και ανατολικά τους περνάει η ΕΟ Αγρινίου - Καρπενησίου. Αναφέρονται επίσημα το 1981 να απογράφονται στην τότε κοινότητα Καμαρούλας. Σύμφωνα με το πρόγραμμα ''Καλλικράτης'' μαζί με την Καμαρούλα αποτελούν την τοπική κοινότητα Καμαρούλας που υπάγεται στη δημοτική ενότητα Αγρινίου του δήμου Αγρινίου και σύμφωνα με την απογραφή 2011 έχουν πληθυσμό 190 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Μπόζο Β΄ του Αρλ

Ο **Μπόζων Β΄**, γαλλ. Boson II (928 - 965/67) από τον Οίκο των Μποζονιδών ήταν κόμης του Αβινιόν (935-) και του Αρλ (949-). Η καταγωγή του είναι αμφιλεγόμενη, ωστόσο ο βίος του μας είναι καλά γνωστός.

## Βιογραφία
Ήταν, σύμφωνα με μία υπόθεση, γιος του Ρότμπολντ (γαλλ. Ρουμπώντ) ή Ρόαντμποαλντ του Άγκελ. Ήταν ευγενής από το Μακόν και το 903 ο συγγενής του Λουδοβίκος Γ΄ ο *Τυφλός* του έδωσε τον τίτλο του κόμη της Προβηγκίας. Η οικογένεια τού Ρότμπολντ είναι άγνωστη: μερικοί ιστορικοί θεωρούν, ότι σύζυγός του θα μπορούσε να είναι η Ερμενγάρδη, κόρη του Γουλιέλμου Α΄ των Γουλιελμιδών δούκα της Ακουιτανίας ή η Ερμενγάρδη των Μπιβινιδών, κόρη του Μπόζο βασιλιά της Προβηγκίας και αδελφή του Λουδοβίκου Γ΄. Το ότι ο Ρότμπολντ είναι γιος του Μπόζο Α΄ μαργράβου της Τοσκάνης αμφισβητείται, όμως η μητέρα του είναι μία από τις προηγούμενες.

Σύμφωνα με τον Γάλλο ιστορικό Ζαν-Πιέρ Πολύ, που υποστηρίζει την τελευταία εκδοχή, η οικογένειά του -που η κομητεία τής δόθηκε από τον Ούγο της Προβηγκίας, αδελφό του Μπόζο Α΄- μάλλον προέρχεται από τη Σεπτιμανία. Το πιο σημαντικό μέλος της, ο Μπόζο[ν], άλλαξε συμμάχους περί το 947/48 με το να ακυρώσει τον γάμο του με τη Μπέρτα, ανιψιά του Ούγου και να νυμφευτεί την ευγενή Κωνσταντία. Αυτή θεωρείται πως είναι η Κωνσταντία της Προβηγκίας, από την οποία έλαβε το όνομά της η εγγονή της Κωνσταντία του Αρλ, σύζυγος του Ροβέρτου Β΄ της Γαλλίας. Η Κωνσταντία της Προβηγκίας ήταν κόρη του Λουδοβίκου Γ΄ του Τυφλού και της Άννας των Μακεδόνων, κόρης του Λέοντα ΣΤ΄ του *Σοφού* Αυτοκράτορα των Ρωμαίων.

Ο αδελφός του Γουλιέλμος έδωσε το όνομά του σε έναν γιο του Μπόζο[να], που ίσως συνδέεται με τους Γουλιελμίδες του Ωβέρν. Ο νέος βασιλιάς της Βουργουνδίας Κορράδος Α΄ ίσως βρήκε στον Μπόζο[να] έναν λιγότερο απειλητικό και φιλόδοξο κόμη, από μικρή οικογένεια, που μπορούσε να συμβιβαστεί με τους αξιωματούχους της Προβηγκίας.

## Οικογένεια
Νυμφεύτηκε την Κωνσταντία των Μπιβινιδών, κόρη του Καρόλου-Κωνσταντίνου κόμη του Βιεν και είχε τέκνα:
* Ρότμπολντ Α΄ απεβ. 1008, κόμης της Προβηγκίας.
* Γουλιέλμος Α΄ π.950-993, κόμης της Προβηγκίας. 
** Κωνσταντία π.986-1032, παντρεύτηκε τον Ροβέρτο Β΄ των Καπετιδών βασιλιά της Γαλλίας.

## Παραπομπές


## Πηγές
* Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984), Tafel 187

Κατηγορία:Οίκος των Μποζονιδών
Κλήμα Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Κλήμα]]*

Το **Κλήμα** είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 586 μέτρα, το οποίο βρίσκεται στις πλαγιές του όρους Ζυγός (Αράκυνθος). Απέχει 35,5 χλμ. Ν.-ΝΑ. από το Αγρίνιο, 29 χλμ. Β.-ΒΑ. από το Μεσολόγγι και 50 χλμ. από τη Ναύπακτο. Αναφέρεται επίσημα το 1920 να απογράφεται στην τότε κοινότητα Άνω Κερασόβου. Σύμφωνα με το πρόγραμμα ''Καλλικράτης'' μαζί με το Άνω Κεράσοβο και τη Δάφνη αποτελούν την τοπική κοινότητα Άνω Κερασόβου που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 έχει πληθυσμό 3 κατοίκους

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Κερασέα Αιτωλοακαρνανίας

Η **Κερασέα** ή **Κερασιά** είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 540 μέτρα, το οποίο βρίσκεται σε απόσταση 23 χλμ. Β.-ΒΑ. από το Αγρίνιο. Αναφέρεται επίσημα ως Κερασιά το 1835 να προσαρτάται στην τότε δήμο Εφύρας. Το 1940 το όνομα του οικισμού διορθώνεται σε Κερασέα. Σύμφωνα με το πρόγραμμα Καλλικράτης μαζί με τον Μαλεβρό, την Παλαιοκαρυά και την Παλαιοκερασιά αποτελούν την τοπική κοινότητα Κερασέας που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει πληθυσμό 81 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Τσου Εν Λάι

Ο **Τσου Εν Λάι** (Κινέζικα: 周恩来 Pinyin: Zhou en-Lai, 5 Μαρτίου 1898 - 8 Ιανουαρίου 1976) ήταν Κινέζος πολιτικός, επαναστάτης και πρωθυπουργός της Λαϊκής Δημοκρατίας της Κίνας από το 1949 έως το 1976.

Ήταν έμπιστος συνεργάτης του Μάο Τσε Τουνγκ καθ' όλη τη διάρκεια της διακυβέρνησης της χώρας ωστόσο ήρθε σε ρήξη με το Κομμουνιστικό Κόμμα για τις ιδεολογικές του απόψεις. Ο ίδιος ωστόσο προχώρησε σε μεταρρυθμίσεις και προσπάθησε να μετριάσει τις ακρότητες της Πολιτιστικής Επανάστασης   . 

Πέθανε στις 8 Ιανουαρίου 1976 από καρκίνο της ουροδόχου κύστης.

## Παραπομπές


Κατηγορία:Κινέζοι πολιτικοί
Κατηγορία:Μεγαλόσταυροι του Τάγματος της Αναγέννησης της Πολωνίας
Κατάλογος επεισοδίων τηλεοπτικής σειράς The Vampire Diaries

Το *[[The Vampire Diaries]]* είναι αμερικανική υπερφυσική-φαντασίας τρόμου, δραματική τηλεοπτική σειρά. Βασίζεται στην ομότιτλη σειρά βιβλίων της Λ. Τζ. Σμιθ και δημιουργήθηκε τηλεοπτικά από τους Κέβιν Γουίλιαμσον και Τζούλι Πλεκ. Έκανε πρεμιέρα στο The CW στις 10 Σεπτεμβρίου 2009 και ολοκληρώθηκε στις 10 Μαρτίου 2017. Όλοι οι κύκλοι κυκλοφόρησαν τόσο σε DVD, όσο και σε Blu-ray μορφή (βλ. home media).

Η σειρά ακολουθεί τη ζωή της Ελένα Γκίλμπερτ (Νίνα Ντόμπρεβ), η οποία διαμένει στο Μύστικ Φολς, μια φανταστική πόλη γεμάτη από υπερφυσική ιστορία. Ερωτεύεται τον Στέφαν Σάλβατορ (Πολ Γουέσλι), έναν όμορφο έναν βρικόλακα 162 χρόνων. Οι ζωές τους γίνονται ολοένα και πιο περίπλοκες όταν ο μοχθηρός, μεγαλύτερος αδελφός του Στέφαν και επίσης βρικόλακας, Στέφαν Σάλβατορ (Ίαν Σομερχάλντερ), επιστρέφει κι αυτός στην πόλη έχοντας τα δικά του σχέδια εναντίον του αδελφού τους και των απογόνων των ιδρυτών της πόλης. Ωστόσο, σύντομα ο Ντέιμον γίνεται ο πιο μεγάλος τους σύμμαχος στη μάχη τους ενάντια στο κακό.

Κατά τη διάρκεια των οκτώ κύκλων προβολής της, οπότε και η σειρά ολοκληρώθηκε, μεταδόθηκαν συνολικά 171 επεισόδια.

## Επισκόπηση σειράς

## Επεισόδια
### 1ος κύκλος (2009-10)

### 2ος κύκλος (2010-11)

### 3ος κύκλος (2011-12)

### 4ος κύκλος (2012-13)

### 5ος κύκλος (2013-14)

### 6ος κύκλος (2014-15)

### 7ος κύκλος (2015-16)

### 8ος κύκλος (2016-17)

## Παραπομπές


## Εξωτερικοί σύνδεσμοι
* 
* Τα επεισόδια της σειράς στην IMDb

Επεισόδια
Vampire Diaries
Βο Νγκουγιέν Ζαπ

Ο **Βο Νγκουγιέν Ζαπ** (25 Αυγούστου 1911&nbsp;– 4 Οκτωβρίου 2013) ήταν Βιετναμέζος στρατηγός και πολιτικός. Συγκαταλέγεται μεταξύ των μεγαλύτερων στρατιωτικών του 20ού αιώνα. Έγινε γνωστός στην περίοδο του Β΄ Παγκοσμίου Πολέμου, όπου υπηρετούσε ως στρατιωτικός ηγέτης των Βιέτ Μινχ, του κινήματος αντίστασης των Βιετναμέζων ενάντια στην Ιαπωνική κατοχή. Ο Ζαπ ήταν κρίσιμος στρατιωτικός διοικητής σε δύο πολέμους: στον Πρώτο Πόλεμο της Ινδοκίνας (1946-1954) και τον Πόλεμο του Βιετνάμ (1955-1975) Συμμετείχε σε διάφορες ιστορικές μάχες, όπως οι μάχες Λανγκ Σον (1950), Κουόνγκ Χα (1951-1952), Ντιέν Μπιέν Φου (1954), καθώς και στις επιθέσεις Τετ (1968) και Πάσχα (1972). Η τελευταία του μάχη ως στρατηγός ήταν η κατάληψη του Χο Τσι Μιν το 1975.

## Παραπομπές


Κατηγορία:Αντιιμπεριαλισμός
Κατηγορία:Αντιστασιακοί του Β΄ Παγκοσμίου Πολέμου
Κατηγορία:Βιετναμέζοι
Ερμενγάρδη της Βουργουνδίας

Η **Ερμενγάδη** (γαλλ. *Ermengarde*, π. 990 - μετά τις 20 Σεπτεμβρίου 1057) με τους γάμους της έγινε πρώτα κόμισσα της Προβηγκίας και μετά βασίλισσα της Βουργουνδίας.

## Βιογραφία
Η καταγωγή της δεν είναι γνωστή. Μερικοί λόγιοι τον 19ο αι. πρότειναν πως είναι μητέρα ή αδελφή του Ουμβέρτου Α΄ κόμη της Σαβοΐας, ο οποίος ήταν μέρος της ακολουθίας του Ροδόλφου Γ΄ βασιλιά της Βουργουνδίας. Ο ιστορικός Φρανσουά Ντεμότ τη θεωρεί μέλος του Οίκου των Σιγκιμπολντιδών, που επίσης ήταν μέρος της ακολουθίας του βασιλιά της Βουργουνδίας.

## Οικογένεια
Παντρεύτηκε πρώτα πριν το 1002 τον Ρότμπολντ Β΄ των Μποζονιδών κόμη της Προβηγκίας και είχε τέκνα:
* Ούγος, επίσκοπος της Λωζάνης (κυβ. 1018-1037).
* Γουλιέλμος Γ΄ απεβ. μετά το 1037, κόμης και μάργραβος της Προβηγκίας.
* Έμμα 975-1062, παντρεύτηκε τον Γουλιέλμο Γ΄ των Ρουέργκ κόμη της Τουλούζης.

Πριν το 1011 απεβίωσε ο Ρότμπολντ Β΄ και η Έμμα έκανε το 1011 δεύτερο γάμο με τον Ροδόλφο Γ΄ των Παλαιών Γουέλφων βασιλιά της Βουργουνδίας. Δεν απέκτησαν απογόνους.

## Παραπομπές


## Πηγές
* Paul Lullin and Charles le Fort, eds., Régeste Genevois ou répertoire chronologique et analytique des documents imprimés relatifs à l'histoire de la ville et du diocèse de Genève avant l'année 1312 (Geneva, 1866).
* Léon Menabrea, De la marche des études historiques en Savoie et en Piémont, depuis le xive siècle jusqu'à nos jours, et des développements dont ces études sont encore susceptibles (Puthod, 1839).
* Joseph Dessaix, La Savoie historique, pittoresque, statistique et biographique (Slatkine, 1854; rpt. 1994).

Κατηγορία:Κόμισσες της Προβηγκίας
Έμμα της Προβηγκίας

Η **Έμμα**, γαλλ. Emma (κατ' εκτίμηση 975 - 1062) από τον Οίκο των Μποζονιδών ήταν κόμισσα & μαργραβίνα της Προβηγκίας (1037-62) και με τον γάμο της έγινε κόμισσα της Τουλούζης.

.

## Βιογραφία
Ήταν η μόνη κόρη του Ρότμπολντ Β΄ κόμη & μαργράβου της Προβηγκίας και της Ερμενγάρδης της Βουργουνδίας.

Μετά το 1037 διαδέχθηκε τον μόνο αδελφό της Γουλιέλμο Γ΄ στην κομητεία της Προβηγκίας.

## Οικογένεια
Παντρεύτηκε τον Γουλιέλμο Γ΄ των Ρουέργκ κόμη της Τουλούζης και είχε τέκνα;
* Πονς 991-1060, κόμης της Τουλούζης & της Προβηγκίας.
* Βερτράνδος, κόμης της Τουλούζης & της Προβηγκίας.

## Παραπομπές


## Πηγές
* Medieval Lands Project: Provence.
* Lewis, Archibald R. The Development of Southern French and Catalan Society, 718–1050. University of Texas Press: Austin, 1965.

Κατηγορία:Οίκος των Μποζονιδών
Κατηγορία:Κόμισσες της Τουλούζης
Ελβίρα της Καστίλης, κόμισσα της Τουλούζης

Η **Ελβίρα**, ισπαν. Elvira (πριν το 1082; - 1151) από τον Οίκο των Χιμένεθ ήταν πριγκίπισσα του Λεόν & της Καστίλης και με τους γάμους της έγινε πρώτα κόμισσα της Τουλούζης και μετά κόμισσα δε Καρριόν.

## Βιογραφία
Ήταν νόθη κόρη του Αλφόνσου ΣΤ΄ του Λεόν & της Καστίλης και της ερωμένης του Χιμένα Μουνιόθ, κόρης του Μούνιο.

Πρώτα παντρεύτηκε τον Ραϋμόνδο Δ΄ κόμη της Τουλούζης και τον συνόδευσε στην Α΄ Σταυροφορία του 1096. Ήταν παρούσα στην πολιορκία της Τρίπολης, όπου γέννησε τον Αλφόνσο-Ιορδάνη. Φαίνεται πως το ζεύγος διαζεύχθηκε. Ο γιος της διαδέχθηκε τον πατέρα του το 1105 ως κόμης της Τρίπολης. Η Ελβίρα επέστρεψε στην Καστίλη και ξαναπαντρεύτηκε.

## Οικογένεια
Παντρεύτηκε πρώτα το 1094 τον Ραϋμόνδο Δ΄ κόμη της Τουλούζης και είχε τέκνο:
* Αλφόνσος Ιορδάνης 1103-1148, κόμης της Τρίπολης & του Ρουέργκ, μάργραβος της Προβηγκίας και δούκας του Ναρμόν.

Ο Ραϋμόνδος Δ΄ απεβίωσε το 1105 και η Ελβίρα έκανε δεύτερο γάμο πριν το 1117 με τον κόμη Φερδινάνδος Φερνάντεθ δε Καρριόν και είχε τέκνα:
* Ντιέγκο Φερνάντεθ.
* Γκαρθία Φερνάντεθ.
* Τερέζα, παντρεύτηκε τον κόμη Οσόριο Μαρτίνεθ.

## Πρόγονοι

## Παραπομπές


## Πηγές
* Ricardo del Arco y Garay (1954). Instituto Jerónimo Zurita. Sepulcros de la Casa Real de Castilla. Madrid. OCLC 11366237.
* The World of El Cid: Chronicles of the Spanish Reconquest, transl. Simon Barton, Richard Fletcher, (Manchester University Press, 2000), 88 note91.

Κατηγορία:Δυναστεία των Χιμένεθ
Κατηγορία:Κόμισσες της Τουλούζης
Κοκκινόλογγος Αιτωλοακαρνανίας

Ο **Κοκκινόλογγος** είναι ημιορεινό χωριό της Περιφερειακής Ενότητας Αιτωλοακαρνανίας σε υψόμετρο 340 μέτρα, το οποίο βρίσκεται στα ανατολικά της τεχνητής λίμνης Καστρακίου και απέχει 21,5 χλμ. βόρεια από το Αγρίνιο. Ως οικισμός αναφέρεται στις ελληνικές απογραφές από το 1920 να ανήκει στην τότε κοινότητα Σαργιάδας. Σύμφωνα με το πρόγραμμα ''Καλλικράτης'' ανήκει στην τοπική κοινότητα Σαργιάδας που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 έχει 35 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Σάντσα της Αραγωνίας, κόμισσα της Τουλούζης

: *Να μη συγχέεται με τη [[Σάντσα της Αραγωνίας]] ή τη [[Σάντσα της Αραγωνίας, κόμισσα του Ουρζέλ]].*
Η **Σάντσα**, ισπαν. Sancha (1186 - 1241) από τον Οίκο της Βαρκελώνης ήταν πριγκίπισσα της Αραγωνίας και με τον γάμο της έγινε κόμισσα της Τουλούζης.

## Βιογραφία
Ήταν η τρίτη κόρη του Αλφόνσου Β΄ της Αραγωνίας και της Σάντσας των Ιβρέα, κόρης του Αλφόνσου Ζ΄ του Λεόν & της Καστίλης.

## Οικογένεια
Παντρεύτηκε τον Ραυμόνδο Ζ΄ κόμη της Τουλούζης και είχε τέκνο:
* Ιωάννα 1220-1271, κόμισσα της Τουλούζης, παντρεύτηκε τον Αλφόνσο των Καπετιδών κόμη του Πουατιέ.

## Πρόγονοι


## Παραπομπές


## Πηγές
* Janet Shirley (2017-03-02). The Song of the Cathar Wars: A History of the Albigensian Crusade. Taylor & Francis. p. 244. ISBN 978-1-351-88171-5.
* Plantagenet Ancestry: A Study In Colonial And Medieval Families, 2nd Edition, 2011. Douglas Richardson. p. 18. ISBN 978-1-4610-4513-7.
* Moréri, Louis (1740). Le grand dictionaire historique, ou Le mêlange curieux de l'histoire sacrée et profane, Vol. V, Letters I–L (in French) (18th ed.). Netherlands. p. 49.

Κατηγορία:Οίκος της Βαρκελώνης
Κατηγορία:Κόμισσες της Τουλούζης
Γουλιέλμος Γ΄ της Τουλούζης

Ο **Γουλιέλμος Γ΄**, γαλλ. Guillaume III (π. 970 - Σεπτέμβριος 1037) από τον Οίκο της Τουλούζης ήταν κόμης της Τουλούζης (978-1037).

## Βιογραφία
Ήταν γιος του Ραϋμόνδου Γ΄ κόμη της Τουλούζης και της Αδελαΐδας των Ανζού, κόρης του Φούλκωνα Β΄ κόμη του Ανζού.

## Οικογένεια
Νυμφεύτηκε την Έμμα των Μποζονιδών, κόρη και κληρονόμο του Ρότμπολντ Β΄ κόμη της Προβηγκίας και είχε τέκνα:
* Πονς 991-1060, κόμης της Τουλούζης και της Προβηγκίας.
* Βερτράνδος, κόμης της Προβηγκίας.

## Πηγές
* Cawley, Charles, Medieval Lands Project: Toulouse., Medieval Lands database, Foundation for Medieval Genealogy,[self-published source][better source needed]
* Thierry Stasser, "Adélaïde d'Anjou. Sa famille, ses mariages, sa descendance", Le Moyen Age 103,1 (1997): 9–52

Κατηγορία:Οίκος της Τουλούζης
Παλαιοκερασιά Αιτωλοακαρνανίας

Η **Παλαιοκερασιά** είναι ακατοίκητο ορεινό χωριό στην Περιφερειακή Ενότητα Αιτωλοακαρνανίας με υψόμετρο 859 μέτρα, το οποίο βρίσκεται σε απόσταση 25 χλμ. ΒΑ. από το Αγρίνιο. Ως οικισμός αναφέρεται επίσημα το 2001 να απογράφεται στο τότε Τοπικό Διαμέρισμα Κερασέας του δήμου Παναιτωλικού. Σύμφωνα με το πρόγραμμα Καλλικράτης μαζί με τον Μαλεβρό, την Παλαιοκαρυά και την Κερασιά αποτελούν την τοπική κοινότητα Κερασέας που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Γιολάντα της Αραγωνίας, βασίλισσα της Νάπολης

Η **Γιολάντα**, ισπαν. Yolande (11 Αυγούστου 1384 - 14 Νοεμβρίου 1442) από τον Οίκο της Βαρκελώνης ήταν πριγκίπισσα της Αραγωνίας και με τον γάμο της έγινε δούκισσα του Ανζού.

## Βιογραφία
Ήταν η δεύτερη κόρη (1η από τον 2ο γάμο) του Ιωάννη Α΄ της Αραγωνίας και της 2ης συζύγου του Γιολάντας των Μονμπελιάρ, κόρης του Ροβέρτου δούκα του Μπαρ.

## Οικογένεια
Παντρεύτηκε το 1400 τον Λουδοβίκο Β΄ των Βαλουά δούκα του Ανζού & βασιλιά της Νάπολης και είχε τέκνα;
* Λουδοβίκος Γ΄ 1403-1434, δούκας του Ανζού, τιτουλάριος βασιλιάς της Νάπολης.
* Μαρία 1404-1463, παντρεύτηκε τον Κάρολο Ζ΄ των Βαλουά βασιλιά της Γαλλίας.
* Ρενέ Α΄ 1409-1480, δούκας του Ανζού, βασιλιάς της Νάπολης.
* Γιολάντα 1412-1440, παντρεύτηκε πρώτα τον Φίλιππο Α΄ των Βαλουά δούκα της Βραβάντης και μετά τον Φραγκίσκο Α΄ των Ντρε-Μονφόρ δούκα της Βρετάνης.
* Κάρολος 1414-1472, κόμης του Μαιν.

## Πρόγονοι




## Παραπομπές


## Πηγές
* Zita Rohr, "Lifting the Tapestry: The Designs of Yolande of Aragon (1381-1442)", in Anthony McElligott, Liam Chambers, Ciara Breathnach, Catherine Lawless (dir.), Power in History : From Medieval Ireland to the Post-Modern World, Dublin / Portland, Oregon, Irish Academic Press, coll. "Historical studies" (n° 27), 2011, XVI-314 p. (ISBN 9780716531081), pp. 145–166.
* Zita Eva Rohr, Yolande of Aragon (1381-1442). Family and Power: The Reverse of the Tapestry, Basingstoke/New York, Palgrave Macmillan, 2016. (ISBN 9781137499127)
* Philippe Contamine, "Yolande d'Aragon et Jeanne d'Arc : l'improbable rencontre de deux parcours politiques", in Éric Bousmar, Jonathan Dumont, Alain Marchandisse et Bertrand Schnerb (dir.), Femmes de pouvoir, femmes politiques durant les derniers siècles du Moyen Âge et au cours de la première Renaissance, Bruxelles, De Boeck, coll. "Bibliothèque du Moyen Âge", 2012, 656 p. (ISBN 978-2-8041-6553-6), pp. 11–30.

Κατηγορία:Οίκος της Βαρκελώνης
Κατηγορία:Δούκισσες του Ανζού
Κατηγορία:Κόμισσες της Προβηγκίας
Κατηγορία:Ινφάντας της Αραγωνίας
Κατηγορία:Βασίλισσες της Νάπολης
Κατηγορία:Κόμισσες του Μαιν
Συμμετοχή της Κούβας στο Παγκόσμιο Πρωτάθλημα Στίβου 2019

Η **[[Κούβα]]** θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 16 αθλητές.

## Συμμετοχές

### Άνδρες

; Δρόμοι

; Άλματα και ρίψεις

### Γυναίκες

; Δρόμοι

; Άλματα και ρίψεις

## Παραπομπές

Κούβα
Κατηγορία:Αθλητισμός στην Κούβα
Record (εφημερίδα)

Η ***Record*** είναι πορτογαλική αθλητική εφημερίδα, ιδρυθείσα από τον Μανουέλ Ντίας, με εκδοτική έδρα τη Λισαβόνα. Παρά το γεγονός πως ασχολείται με την πλειονότητα των αθλημάτων, ωστόσο, το ποδόσφαιρο αποτελεί το κύριο αντικείμενο ενασχόλησής της, ενώ, επίσης, αποτελεί σχεδόν το μοναδικό άθλημα το οποίο προβάλλεται στο εξώφυλλό της.

## Ιστορία
Η *Record* ιδρύθηκε από τον Μανουέλ Ντίας. Ο Ντίας ήταν εφημεριδοπώλης, παράλληλα με την σταδιοδρομία του ως αθλητής. Ο Ντίας συμμετείχε στους Θερινούς Ολυμπιακούς Αγώνες του 1936 στο Βερολίνο της Γερμανίας. Το 1949, ο Ντίας συμμετείχε στο εθνικό λαχείο της Πορτογαλίας, κερδίζοντας 40 κόντος. Ο ντίας χρησιμοποίησε, στη συνέχεια, το συγκεκριμένο ποσό για την ίδρυση της εφημερίδας *Record*. Η πρώτη έκδοση της εφημερίδας δημοσιεύτηκε στις 26 Νοεμβρίου 1949, ενώ πωλείτο σε εβδομαδιαία συχνότητα. Κατά τη διάρκεια της ιστορίας της, η *Record* αντιμετώπισε δύσκολες στιγμές, μεταξύ άλλων, μεταβαλλόμενη από ιδιωτικοποιημένη εταιρεία σε εισηγμένη στο χρηματιστήριο.

Προ της Επανάστασης των Γαρυφάλλων, η *Record* ανήκε στην τράπεζα Banco Borges & Irmão. Στη συνέχεια, μετά το πέρας της επανάστασης, κρατικοποιήθηκε.

Το 1988, η *Record* ιδιωτικοποιήθηκε και εξαγοράστηκε από την εταιρεία Projectos e Estudos de Imprensa (PEI), η οποία, επίσης, κατέστη ιδιοκτήτης της εφημερίδας *[[Diário Popular]]*, κατά τη διάρκεια της αμέσως επόμενης χρονιάς. Επικεφαλής της εταιρείας ήταν ο Πέντρο Σαντάνα Λόπες, ο οποίος ήταν μέλος του Σοσιαλδημοκρατικού Κόμματος. Κατά τη διάρκεια της δεκαετίας του 1990, η *Record* ξεκίνησε να εκδίδεται σε καθημερινή βάση, από Δευτέρα έως Κυριακή, ενώ η εφημερίδα εξαγοράστηκε από την εταιρεία Μέσων Μαζικής Ενημέρωσης Cofina. Το 2005, η *Record* προχώρησε στη δημιουργία ενός βραβείου γνωστού ως «Βραβείο Αρτούρ Αγκοστίνιο», εις μνήμην του Αρτούρ Αγκοστίνιο, το οποίο απονέμεται στο πρόσωπο της χρονιάς σε επίπεδο αθλητισμού.

## Κυκλοφορία
Το 2007, η *Record* ήταν η τρίτη σε επίπεδο πωλήσεων πορτογαλική εφημερίδα, με κυκλοφορία της τάξεως των 74.000 αντιτύπων. Η εφημερίδα ισχυριζόταν πως ήταν η σημαντικότερη σε πωλήσεις πορτογαλική εφημερίδα, με κυκλοφορία της τάξεως των 62.245 αντιτύπων, το 2011, καθώς και πως διέθετε την κορυφαία ιστοσελίδα μεταξύ των πορτογαλικών αθλητικών εφημερίδων, με 216 εκατομμύρια αναγνώσεις καταγεγραμμένες τον Μάιο του 2012. Κατά την περίοδο μεταξύ Σεπτεμβρίου και Οκτωβρίου 2013, η εφημερίδα είχε κυκλοφορία της τάξεως των 50.886 αντιτύπων.

## Ομάδα της Χρονιάς
Από το 2012, η *Record* διοργανώνει το βραβείο της *Ομάδας της Χρονιάς*, το οποίο απονέμεται στους κορυφαίους έντεκα παίκτες του ημερολογιακού έτους της Πριμέιρα Λίγκα.

## Παραπομπές


## Εξωτερικοί Σύνδεσμοι
*Επίσημη ιστοσελίδα της ''Record''

Κατηγορία:Μέσα Μαζικής Ενημέρωσης στη Λισαβόνα
Κατηγορία:Εφημερίδες με τόπο έκδοσης την Πορτογαλία
Κατηγορία:Εφημερίδες στην πορτογαλική γλώσσα
Κατηγορία:Αθλητικά Μέσα Μαζικής Ενημέρωσης στην Πορτογαλία
Κατηγορία:Αθλητικές εφημερίδες
O Jogo

Η ***O Jogo*** () είναι πορτογαλική καθημερινή αθλητική εφημερίδα, με εκδοτική έδρα το Πόρτο.

## Ιστορία
Η *O Jogo* κυκλοφόρησε για πρώτη φορά στις 22 Φεβρουαρίου 1985, από την εταιρεία Jornal de Notícias με έδρα το Πόρτο, ενώ θεωρείται ως φίλα προσκείμενη στην ΦΚ Πόρτο, γεγονός το οποίο έχει οδηγήσει στο να της ασκηθεί κριτική από την Μπενφίκα, αν και θεωρείται πως καλύπτει το κενό που αφήνουν οι υπόλοιπες δύο εθνικής κυκλοφορίας αθλητικές εφημερίδες, η *[[A Bola]]* και η *[[Record (εφημερίδα)|Record]]*. Η *O Jogo*, επίσης, διαθέτει μία έκδοση με τόπο έκδοσης την Λισαβόνα.

Η *O Jogo* εκδίδεται υπό την μορφή εφημερίδας μικρού σχήματος. Το 1995, η εφημερίδα πωλήθηκε στη θυγατρική της Lusomundo Media, την Jornalinveste, η οποία, στη συνέχεια, απορροφήθηκε από την Controlinveste, το 2005, κατόπιν της συγχώνευσης της Lusomundo Media με την Olivedesportos, προ της μετονομασίας της ως Global Media Group, το 2015.

## Κυκλοφορία
Η κυκλοφορία της *O Jogo* ήταν της τάξεως των 34.837 αντιτύπων το 2002, 40.677 αντιτύπων το 2003 και 49.809 αντιτύπων το 2004. Η κυκλοφορία της εφημερίδας ήταν της τάξεως των 44.878 αντιτύπων το 2005, 41.473 αντιτύπων το 2006 και 35.976 αντιτύπων το 2007. Η κυκλοφορία της για το 2010 ήταν της τάξεως των 28.900 αντιτύπων.

## Ομάδα της Χρονιάς
Με σημείο εκκίνησης το 2012, η *O Jogo* διοργανώνει το βραβείο της *Ομάδας της Χρονιάς*, το οποίο απονέμεται στους κορυφαίους έντεκα παίκτες του ημερολογιακού έτους της Πριμέιρα Λίγκα.

## Παραπομπές


## Εξωτερικοί σύνδεσμοι
*  Επίσημη ιστοσελίδα της ''O Jogo''

Κατηγορία:Μέσα Μαζικής Ενημέρωσης στο Πόρτο
Κατηγορία:Εφημερίδες με τόπο έκδοσης την Πορτογαλία
Κατηγορία:Εφημερίδες στην πορτογαλική γλώσσα
Κατηγορία:Αθλητικά Μέσα Μαζικής Ενημέρωσης στην Πορτογαλία
Κατηγορία:Αθλητικές εφημερίδες
Κώστας Φραγκογιάννης

Ο **Κώστας Φραγκογιάννης** (Καβάλα, 1959) είναι Έλληνας οικονομολόγος και πολιτικός. Διετέλεσε Υφυπουργός Εξωτερικών  αρμόδιος σε θέματα Οικονομικής Διπλωματίας και Εξωστρέφειας στις κυβερνήσεις του Κυριάκου Μητσοτάκη του 2019 και του 2023.

## Βιογραφία
Ο Κώστας Φραγκογιάννης γεννήθηκε το 1959 στην Καβάλα όπου και ολοκλήρωσε την εγκύκλια εκπαίδευση. 

Σπούδασε Μάρκετινγκ στο Βρετανικό Ινστιτούτο Marketing και συνέχισε τις σπουδές του στη Διοίκηση Επιχειρήσεων, λαμβάνοντας πτυχίο και μεταπτυχιακό τίτλο σπουδών στο Διεθνές Μάρκετινγκ και τα Συστήματα Πληροφορικής από το Πανεπιστήμιο του Σαν Φρανσίσκο.

Εργάστηκε για περισσότερα από 30 έτη ως υψηλόβαθμο στέλεχος σε επιχειρήσεις και ομίλους, όπως η η Εμπορική Τράπεζα, η Interbank (Διευθυντής Marketing και ιδρυτικό στέλεχος), η Δέλτα (Γενικός Διευθυντής), ο Όμιλος Βασιλάκη, ο Ant1, o Όμιλος Βιοχάλκο, η Vivartia (Διευθυντής Ανάπτυξης) και o Όμιλος Chipita, του οποίου υπήρξε και ιδρυτικό μέλος. Διετέλεσε Διευθυντής Ανάπτυξης του Ομίλου Chipita συνεισφέροντας στην διεθνή πορεία και εξέλιξη του Ομίλου, μέχρι την υπουργοποίησή του.

Στις 9 Ιουλίου 2019, ο πρωθυπουργός Κυριάκος Μητσοτάκης, τον διόρισε Υφυπουργό Εξωτερικών για θέματα Οικονομικής Διπλωματίας και Εξωστρέφειας. Παραιτήθηκε για προσωπικούς λόγους στις 17 Ιανουαρίου 2025. Έκτοτε, παραμένει άμισθος σύμβουλος της Προεδρίας της Κυβέρνησης σε θέματα εξωστρέφειας.

Είναι παντρεμένος με την Χριστίνα Ξηρόκωστα και έχει έναν γιο.

## Παραπομπές


Κατηγορία:Έλληνες υφυπουργοί Εξωτερικών
Αντράρ (Αλγερία)

Το **Αντράρ** (βερβερικές γλώσσες: **Adrar,** ⴰⴷⵔⴰⵔ, ) είναι η διοικητική πρωτεύουσα της επαρχίας Αντράρ, της δεύτερης μεγαλύτερης επαρχίας της Αλγερίας. Η κοινότητα βρίσκεται γύρω από μια όαση στην περιοχή Τουάτ της ερήμου Σαχάρας. Σύμφωνα με την απογραφή του 2008 έχει πληθυσμό 64.781 κατοίκων, έχοντας αυξηθεί από τους 43.903 το 1998, με ετήσιο ρυθμό αύξησης 4.0%. 

Το Αντράρ είναι μία κυρίως γεωργική πόλη, που χαρακτηρίζεται από το παραδοσιακό σύστημα άρδευσης, το *[[Κανάτ|Φογγάρα]]*. 

## Γεωγραφία
Το Αντράρ βρίσκεται σε υψόμετρο 258 μέτρων από τη στάθμη της θάλασσας. Μια μεγάλη όαση βρίσκεται στα νοτιοδυτικά της πόλης η οποία βρίσκεται στην περιοχή Τουάτ. Μια τεράστια έρημος, το Εργκ Τσετς, βρίσκεται στα δυτικά, ενώ ένα μεγάλο βραχώδες οροπέδιο, το Ταντεμαΐτ, βρίσκεται στα ανατολικά. 

## Κλίμα
Το Αντράρ έχει ερημικό κλίμα (Κλιματική ταξινόμηση Κέππεν *BWh*), με μακρά, ζεστά καλοκαίρια και σύντομους, ζεστούς χειμώνες και μέσο όρο μόλις 15 mm ετήσιας βροχόπτωσης. Οι θερινές θερμοκρασίες είναι σταθερά υψηλές καθώς συνήθως πλησιάζουν τους 40° C. Οι θερμοκρασίες τη νύχτα είναι και πάλι υψηλές φτάνοντας περίπου τους 27° C. Ακόμα και στις αρχές Μαΐου ή στα τέλη Σεπτεμβρίου, οι θερμοκρασίες κατά τη διάρκεια της ημέρας μπορούν να φθάσουν τους 45° C. Οι νύχτες του χειμώνα μπορεί να είναι ψυχρές και ο παγετός δεν είναι καθόλου άγνωστος αλλά οι μέρες είναι ευχάριστα ζεστές, ηλιόλουστες και ξηρές. Κατά τη διάρκεια του καλοκαιριού, η περιοχή της Σαχάρας της Αλγερίας είναι η πηγή ενός θερμού, μερικές φορές με σκόνη νότιου ανέμου που ονομάζεται σιρόκος. Αυτοί οι άνεμοι κυριαρχούν στα οροπέδια της βόρειας Αλγερίας μέχρι και 40 ημέρες και φτάνουν στην παράκτια περιοχή Τελ για 20 ημέρες. 

## Μεταφορές
Το Αεροδρόμιο Τουάτ Σεΐχ Σιντί Μοχαμέντ Μπελκεμπίρ (ή απλά *Αεροδρόμιο του Αντράρ*) απέχει 10 χιλιόμετρα από το κέντρο της πόλης. 

Το Αντράρ βρίσκεται στην εθνική οδό N6, η οποία οδηγεί βόρεια προς Μπετσάρ και νότια προς Ρεγγάνε και Τιμιαουίν. 

## Δημογραφικά στοιχεία

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλγερίας
Ανέβασμα στον ουρανό

Το ***Ανέβασμα στον ουρανό*** () είναι μεξικανική κωμική-δραματική ταινία του 1952 σε σκηνοθεσία Λουίς Μπουνιουέλ και πρωταγωνιστεί η Λίλια Πράδο. Διαγωνίστηκε στο Φεστιβάλ Κινηματογράφου των Καννών του 1952.

## Διανομή ρόλων
*Λίλια Πράδο ως Ρακέλ
*Εστεμπάν Μάρκες ως Ολιβέιρο Γκραχάλες
*Λουίς Ασέβες Καστανιέδα ως Σιλβέστρε
*Μανουέλ Ντόντε ως Ελάδιο Γκονσάλες
*Ρομπέρτο Κόμπο ως Χουάν
*Μπεατρίθ Ράμος ως Ελίσα
*Μανουέλ Νοριέγα
*Ρομπέροτ Μέιερ ως Δούκας Νεμέσιο Αλβάρες ι Βιλαλμπάθο
*Πέδρο Ελβίρο
*Λέονορ Γκόμες ως Δούκισα Λίντα

## Παραπομπές

## Εξωτερικοί σύνδεσμοι
*

Κατηγορία:Μεξικάνικες ταινίες
Κατηγορία:Ισπανόφωνες ταινίες
Κατηγορία:Ασπρόμαυρες ταινίες
Κατηγορία:Ταινίες σε σκηνοθεσία Λουίς Μπουνιουέλ
Κατηγορία:Ταινίες του 1952
Tekken 7

Το ***Tekken 7*** (ιαπωνικά: *鉄拳7*) είναι ένα fighting βιντεοπαιχνίδι που δημιουργήθηκε και κυκλοφόρησε από την Bandai Namco Entertainment. Το παιχνίδι αποτελεί μέρος της σειράς *[[Tekken]]* και είναι το πρώτο που χρησιμοποιεί την τεχνολογία της Unreal Engine. Το παιχνίδι έχει και μία περιορισμένη έκδοση arcade, η οποία κυκλοφόρησε τον Μάρτιο του 2015. Τον Ιούλιο του 2016, κυκλοφόρησε μία ανανεωμένη έκδοση arcade, ονόματι ***Tekken 7: Fated Retribution***, η οποία περιείχε νέους χαρακτήρες, πίστες και αντικείμενα.  Η συγκεκριμένη έκδοση κυκλοφόρησε τον Ιούνιο του 2017, σε Xbox One, PlayStation 4 και Microsoft Windows. 

Η ιστορία του παιχνιδιού τοποθετείται λίγο μετά τα γεγονότα του *[[Tekken 6]]* και επικεντρώνεται στην τελική μάχη του Heihachi Mishima, με τον γιο του Kazuya. Στο *Tekken 7*, εισήχθησαν νέες μέθοδοι μάχης και άλλα στοιχεία, τα οποία το έκαναν πιο προσιτό σε παίχτες, οι οποίοι δεν είχαν πείρα σε τέτοιου είδους παιχνίδια. Το παιχνίδι, έλαβε πολύ θετικές κριτικές, ενώ υπήρξε και μία εισπρακτική επιτυχία, πουλώντας πάνω από τέσσερα εκατομμύρια αντίτυπα έως και τον Μάρτιο του 2019.

## Παραπομπές


## Εξωτερικοί σύνδεσμοι

* Επίσημο ιστότοπος

Κατηγορία:Βιντεοπαιχνίδια του 2015
Κατηγορία:Βιντεοπαιχνίδια του 2017
Κατηγορία:Arcade παιχνίδια
Κατηγορία:Βιντεοπαιχνίδια της Bandai Namco
Κατηγορία:Βιντεοπαιχνίδια crossover
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια PlayStation VR
Κατηγορία:Βιντεοπαιχνίδια της Namco
Κατηγορία:Βιντεοπαιχνίδια Tekken
Κατηγορία:Βιντεοπαιχνίδια με Unreal Engine
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια τοποθετημένα στην Ιταλία
Κατηγορία:Βιντεοπαιχνίδια τοποθετημένα στην Κίνα
Κατηγορία:Βιντεοπαιχνίδια τοποθετημένα στην Ιαπωνία
Κατηγορία:Βιντεοπαιχνίδια τοποθετημένα στη Μέση Ανατολή
Κατηγορία:Βιντεοπαιχνίδια τοποθετημένα στις ΗΠΑ
Bionicle

Το **Bionicle** είναι μια σειρά παιχνιδιών που κατασκευάζονται και πωλούνται από το LEGO για παιδιά ηλικίας 7 έως 16 ετών. Η σειρά ξεκίνησε στην Ευρώπη τον Ιανουάριο του 2001 και στις Ηνωμένες Πολιτείες τον Ιούνιο και τον Ιούλιο του ίδιου έτους.

Το Bionicle βασίζεται στην αρχική σειρά παιχνιδιών LEGO Slizer και RoboRiders και έχει πολλές ομοιότητες, όπως οι χαρακτήρες που βασίζονται στα τέσσερα κύρια στοιχεία.

Το Bionicle είναι λέξη λεξιλογίου που αποτελείται από τις αγγλικές λέξεις «**bio**logical» και «chro**nicle**», όχι το γενικά θεωρούμενο «**bio**mechanical».

Με το 2010, η σειρά ολοκληρώθηκε κάποτε. Από το 2010 έως το 2014, η εταιρεία ανέπτυξε το «Hero Factory», το οποίο χρησιμοποίησε τα ίδια εξαρτήματα και άλλαξε την άποψη του κόσμου.

Από το 2015, το Hero Factory έχει τελειώσει και το Bionicle έχει ξαναρχίσει. Η σειρά είχε αρχικά προγραμματιστεί να συνεχιστεί για τουλάχιστον 3 χρόνια, αλλά οι πωλήσεις δεν αυξήθηκαν περισσότερο από το αναμενόμενο, και το σύνολο κυκλοφόρησε το καλοκαίρι του 2016, το δεύτερο έτος.

## Λίστα ταινιών
* **'
* ''[[Bionicle 2: Θρύλοι του Μέτρου Νούι]]''
* ''[[Bionicle 3: Το Δίκτυο των Σκιών]]''
* **'

Κατηγορία:Lego
Κατηγορία:Παιχνίδια (αντικείμενα)
Ιωάννα του Λαβάλ

Η **Ιωάννα**, γαλλ. Jeanne (10 Νοεμβρίου 1433 - 19 Δεκεμβρίου 1498) από τον Οίκο του Λαβάλ ήταν κόρη του κόμη του Λαβάλ και με τον γάμο της έγινε δούκισσα του Ανζού, Μπαρ & Λωρραίνης, κόμισσα της Προβηγκίας και διεκδικήτρια βασίλισσα της Νάπολης & Σικελίας.

## Βιογραφία
Ήταν κόρη του Γκυ Δ΄ κόμη του Λαβάλ και της Ισαβέλλας των Ντρε-Μονφόρ, κόρης του Ιωάννη Ε΄ δούκα της Βρετάνης.

## Οικογένεια
Παντρεύτηκε το 1454 τον Ρενέ των Βαλουά δούκα του Ανζού, Μπαρ & Λωρραίνης, κόμη της Προβηγκίας και διεκδικητή βασιλιά της Νάπολης. Δεν απέκτησαν απογόνους.

## Πηγές
* *Accounts of John Legay, fundraiser for the Queen of Sicily*, the manuscript of the library of Angers, published in the History Anjou in 1900.
* *King Lecoy* by René de la Marche.
* *Conduct of King René*, by J. Levron.
* *Histoire de Charles VII* by Vallet of Viriville.
* *Queen Jeanne. Jeanne de Laval. Second wife of King René*. Pierre Le Roy, Regional editions of the West.

## Παραπομπές


Κατηγορία:Δούκισσες του Ανζού
Κατηγορία:Κόμισσες της Προβηγκίας
Κατηγορία:Βασίλισσες της Νάπολης
Βερεγγάρια της Ναβάρρας

Η **Βερεγγάρια**, ισπαν. Berenguela, γαλλ. Bérengère (π. 1165-70 - 23 Δεκεμβρίου 1230) από τον Οίκο των Χιμένεθ ήταν πριγκίπισσα της Ναβάρρας και με τον γάμο της έγινε βασίλισσα της Αγγλίας.

## Βιογραφία
Ήταν η πρώτη κόρη του Σάντσο ΣΤ΄ της Ναβάρρας και της Σάντσας των Ιβρέα, κόρης του Αλφόνσου Ζ΄ του Λεόν & της Καστίλης.

## Οικογένεια
Παντρεύτηκε το 1191 τον Ριχάρδο Α΄ τον Λεοντόκαρδο της Αγγλίας. Δεν απέκτησαν απογόνους.

## Πρόγονοι

## Παραπομπές


## Πηγές
* Ann Trindade (1999). Berengaria: In Search of Richard's Queen. ISBN 1-85182-434-0. Archived from the original on 7 March 2014. Retrieved 7 March 2014.
* Hunt, William (1885). "Berengaria" . In Stephen, Leslie (ed.). Dictionary of National Biography. 4. London: Smith, Elder & Co.

Κατηγορία:Δυναστεία των Χιμένεθ
Κατηγορία:Κόμισσες του Ανζού
Κατηγορία:Δούκισσες της Ακουιτανίας
Κατηγορία:Δούκισσες της Νορμανδίας
Κατηγορία:Ινφάντας της Ναβάρρας
Κατηγορία:Κόμισσες του Μαιν
Μαρία Βεατρίκη της Αυστρίας-Έστε

Η **Μαρία Βεατρίκη** (γερμ. *Maria Beatrix*, 13 Φεβρουαρίου 1824 - 18 Μαρτίου 1906) από τον Οίκο της Αυστρίας-Έστε ήταν αρχιδούκισσα της Αυστρίας και πριγκίπισσα της Μόντενα και με το γάμο της έγινε κόμισσα του Μοντιθόν.

## Βιογραφία
Η *Μαρία Βεατρίκη Άννα Φραγκίσκη* ήταν το τέταρτο παιδί και η δεύτερη κόρη του Φραγκίσκου Δ΄ της Μόντενα και της Μαρίας Βεατρίκης, κόρης του Βίκτωρος Εμμανουήλ Α΄ της Σαρδηνίας.

## Οικογένεια
Παντρεύτηκε το 1847 τον Ιωάννη Κάρολο των Βουρβόνων, Κόμη του Μοντιθόν, και είχε τέκνα:
* Κάρολος (1848 - 1909), Δούκας της Μαδρίτης.
* Αλφόνσος Κάρολος (1849 - 1936), Δούκας του Σαν Χάιμε.

## Πρόγονοι





## Παραπομπές


## Πηγές
*  Darryl Lundy (10 May 2003). "Maria Beatrix Erzherzogin von Österreich-Este". ThePeerage.com. Retrieved 2008-11-30.
* Paul Theroff. "AUSTRIA: House of Habsburg-Lothringen". Paul Theroff's Royal Genealogy Site. Retrieved 2008-11-30.

Κατηγορία:Οίκος των Αψβούργων-Λωρραίνης
Κατηγορία:Οίκος των Έστε
Ελισάβετ Καρλόττα του Παλατινάτου

Η **Ελισάβετ Καρλόττα** (γερμ. *Elisabeth Charlotte*, 27 Μαΐου 1652 - 8 Δεκεμβρίου 1722) από τον Οίκο του Βίττελσμπαχ ήταν κόρη του Εκλέκτορα του Παλατινάτου και με τον γάμο της το 1671 έγινε δούκισσα της Ορλεάνης.

## Βιογραφία
Ήταν η πρώτη κόρη του Καρόλου Α΄ Λουδοβίκου του Παλατινάτου και της Καρλόττας, κόρης του Γουλιέλμου Ε΄ της Έσσης-Κάσσελ.

Το 1671 έγινε η δεύτερη σύζυγος του Φιλίππου, Δούκα της Ορλεάνης (μικρότερου αδελφού του Λουδοβίκου ΙΔ΄ της Γαλλίας).

Αν και μόνο δύο από τα τρία παιδιά της επέζησαν, όχι μόνο έγινε πρόγονος του Οίκου της Ορλεάνης, ο οποίος ανήλθε στον γαλλικό θρόνο με τον Λουδοβίκο Φίλιππο, τον λεγόμενο «Βασιλιά Πολίτη» από το 1830 έως το 1848, αλλά και ήταν πρόγονος ευρωπαϊκών βασιλικών οίκων, έτσι ονομάστηκε επίσης «γιαγιά της Ευρώπης». Ο δευτερότοκος γιος της, Φίλιππος (1674 - 1723), ήταν ο ηγεμόνας της Γαλλίας κατά τη διάρκεια της Αντιβασιλείας, την εποχή που ήταν ανήλικος ο Λουδοβίκος ΙΕ΄ (1715 – 1723). Μέσω της κόρης της, ήταν η γιαγιά του Φραγκίσκου Α΄ της Αγίας Ρωμαϊκής Αυτοκρατορίας, συζύγου της Μαρίας Θηρεσίας, και γιαγιά του Ιωσήφ Β΄, του Λεοπόλδου Β΄ (αυτοκρατόρων) και της Μαρίας Αντουανέττας, της τελευταίας βασίλισσας της Γαλλίας πριν από τη Γαλλική Επανάσταση.

Η αλληλογραφία της έχει πολιτιστική και ιστορική αξία και αποτελεί μια αξιόπιστη μαρτυρία για τη βασιλική Αυλή στο Ανάκτορο των Βερσαλλιών όπου ζούσε. Έμεινε γνωστή και ως *Λιζελόττε φον ντερ Πφαλτς*.

## Οικογένεια
Παντρεύτηκε το 1671 τον Φίλιππο, Δούκα της Ορλεάνης, και είχε τέκνα:
* Αλέξανδρος Λουδοβίκος (1373 - 1376), Δούκας του Βαλουά.
* Φίλιππος Β΄ (1674 - 1723), Δούκας της Ορλεάνης.
* Ελισάβετ Καρλόττα (1676 - 1744), παντρεύτηκε τον Λεοπόλδο, Δούκα της Λωρραίνης.

## Πρόγονοι





## Παραπομπές


## Πηγές
* Life and letters of Charlotte Elisabeth, Princess Palatine and mother of Philipp d'Orléans, régent de France 1652–1722, compiled, translated, and gathered from various published and unpublished, Chapman & Hall, London, 1889.
* A woman's life in the court of the Sun King: letters of Liselotte von der Pfalz, 1652–1722, Elisabeth Charlotte, Duchesse d'Orléans, translated by Elborg Forster, Johns Hopkins University Press, 1984.

Κατηγορία:Οίκος του Βίττελσμπαχ
Κατηγορία:Δούκισσες του Μονπανσιέ
Κατηγορία:Δούκισσες του Νεμούρ
Κατηγορία:Δούκισσες της Ορλεάνης
Κατηγορία:Πριγκίπισσες τoυ Παλατινάτου
Κατηγορία:Γαλλίδες δούκισσες
Μαρία ντας Νέβις της Πορτογαλίας

Η **Μαρία ντας Νέβις** (, 5 Αυγούστου 1852 - 15 Φεβρουαρίου 1941) από τον Οίκο της Μπραγκάνσα ήταν πριγκίπισσα της Πορτογαλίας και με τον γάμο της έγινε δούκισσα του Σαν Χάιμε.

## Βιογραφία
Η *Μαρία των Χιόνων Ισαβέλλα Ευλαλία Καρλόττα Αδελαΐδα Μιχαηλία Γαβριηλία Ραφαηλία Γκοντζάγκα της Παυλίνα της Ασίζης Αγνή Σοφία Ρωμανή* γεννήθηκε στο Κλαϊνχόιμπαχ της Κάτω Φραγκονίας στη Βαυαρία. Ήταν το πρώτο παιδί και η πρώτη κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου, Διαδόχου Πρίγκιπα του Λέβενσταϊν-Βέρτχαϊμ-Ρόζενμπεργκ.

Παντρεύτηκε το 1871 τον Αλφόνσο Κάρολο των Βουρβόνων, Δούκα του Σαν Χάιμε. Απέκτησαν ένα γιο που πέθανε λίγες ώρες μετά τη γέννησή του (1874).

Μετά την εμπλοκή τους στον Τρίτο Πόλεμο των Καρλιστών (1872-1876), επέστρεψαν στην Αυστρία.

Πέθανε στη Βιέννη το 1941 σε ηλικία 88 ετών.

## Πρόγονοι


## Παραπομπές


## Πηγές
* Darryl Lundy (5 June 2004). "Maria das Nieves de Bragança, Infanta de Portugal". *ThePeerage.com*. Retrieved 2008-11-23.
* Paul Theroff. "PORTUGAL". *Paul Theroff's Royal Genealogy Site*. Retrieved 2008-11-23.

Κατηγορία:Ισπανίδες Ινφάντας
Κατηγορία:Ινφάντας της Πορτογαλίας
Κάρμεν Μαρτίνεθ-Βορδιού

Η **Μαρία δελ Κάρμεν**, ισπαν. María del Carmen Martínez-Bordiú (γενν. 26 Φεβρουαρίου 1951) από τον Οίκο του Μαρτίνεθ-Βορδιού είναι κόρη του μαρκήσιου του Βιγιαβέρδε & της δούκισσας του Φράνκο. Με τον πρώτο γάμο της έγινε δούκισσα του Ανζού & του Κάδιθ και διεκδικήτρια βασίλισσα της Γαλλίας & Ναβάρρας.

## Βιογραφία
Ειναι κόρη του Κριστόβαλ Μαρτίνεθ-Βορδιού 10ου μαρκήσιου του Βιγιαβέρδε και της Μαρίας δελ Κάρμεν Φράνκο, 1ης δούκισσας του Φράνκο, κόρης του Φρανθίσκο Φράνκο Προέδρου της Ισπανίας.

## Οικογένεια
Παντρεύτηκε πρώτα το 1972 τον Αλφόνσο των Βουρβόνων-Ισπανίας δούκα του Ανζού & του Κάδιθ, διεκδικητή βασιλιά της Γαλλίας & Ναβάρρας, και έχει τέκνα:
* Λοδοβίκος-Αλφόνσος γενν. 1974, δούκας του Ανζού.
*  Φρανθίσκο δε Ασίζ 1972-1984, απεβ. 12 ετών.

Διαζεύχθηκαν το 1982 και ο Αλφόνσος απεβίωσε το 1986. Έπειτα η Μαρία δελ Κάρμεν έκανε 2ο γάμο το 1984 με τον Ζαν-Μαρί Ρόσσι. Διαζεύχθηκαν το 1995.

Το 2006 έκανε 3ο γάμο με τον Ζοσέ Κάμπος Γκαρθία.

## Πηγές
* Barrientos, Paloma (2006). Carmen Martínez-Bordiú : a mi manera (in Spanish). Madrid: Ediciones B. pp. 285, [14] p. : il., 23 cm. ISBN 978-84-666-2982-9. OCLC 85893891.
* Barrientos, Paloma (1994). Carmen Rossi : "la nieta" : biografía. Primer plano. (in Spanish). Barcelona: Ediciones B. pp. 204 p. 24 cm. ISBN 84-406-4746-8. OCLC 434241356.
* Marc Dem, Le duc d'Anjou m'a dit - La vie de l'aîné des Bourbons, Perrin, Paris, 1989. ISBN 2-262-00725-X (in French)
* Zavala, José M. (José María) (2008). El Borbón non grato : la vida silenciada y la muerte violenta del duque de Cadiz (in Spanish). Barcelona: Altera. pp. 438 p., [32] p. of plates : col. ill., facsims., 25 cm. ISBN 978-84-96840-38-6.
* Peñafiel, Jaime. La nieta y el General : tres bodas y un funeral (in Spanish). Madrid: EdicionesTemas de Hoy. pp. 255 p. : ill. (some col.), 24 cm. ISBN 978-84-8460-609-3.

## Παραπομπές


Κατηγορία:Δούκισσες του Ανζού
Κατηγορία:Δούκισσες της Βουρβόνης
Πλάκα Αρκαδίας

Με την ονομασία **Πλάκα Αρκαδίας** αναφέρονται:

* Η Πλάκα Μεγαλόπολης Αρκαδίας, οικισμός στον δήμο Μεγαλόπολης.
* Η Πλάκα Βόρειας Κυνουρίας Αρκαδίας, οικισμός στον δήμο Βόρειας Κυνουρίας.

καθώς και η τοποθεσία - λιμανάκι **Πλάκα** στο Λεωνίδιο Αρκαδίας.